Vejrø Fyr
Vejrø Fyr,
fyr på Vejrø i Smålandsfarvandet. Det lave, sekskantede, hvide fyr blev opført i 1846 som erstatning for et vippefyr med kultønde. Det står på øens nordøstende og dens højeste punkt - 5 m.o.h. Fyret er 14 m højt og har en flammehøjde på 19 m. Det er et vinkelfyr med fyrkarakteren 4 sek. lys og 1 sek. pause.
Tårnet står i hjørnet af en vinkelformet bygning, som har rummet boliger for fyrpersonalet og et maskinrum. Fyret blev automatiseret omkring 1980. Fyrbygningen er nu igen beboet.
Se også fyr og farvandsafmærkning.